12 Re ka ithuta dithuto tsa botlhokwa fa re bala ka dithapelo tse di mo Baebeleng. Go molemo gore re ithute dingwe tsa dithapelo tseno ka nako ya kobamelo ya lelapa. Fa re tlhatlhanya ka dithapelo tsa batlhanka ba Modimo ba nako e e fetileng, dithapelo tsa rona di tla tokafala. Ka sekai, ithute ka thapelo ya ga Jona fa a ne a le mo mpeng ya tlhapi e kgolo. (Jona 1:17–2:10) Sekaseka thapelo e e tswang pelong e Solomone a neng a e rapela fa tempele e ne e neelwa Jehofa. (1 Dikgosi 8:22-53) Gape tlhatlhanya ka thapelo e Jesu a neng a e ruta balatedi ba gagwe. (Mathaio 6:9-13) Sa botlhokwa le go feta, a ka metlha “dikopo tsa lona di itsisiwe Modimo” mme “kagiso ya Modimo e e gaisang kakanyo yotlhe e tla disa dipelo tsa lona le maatla a lona a mogopolo.” Fa re dira jalo, re tla anaanela lorato lwa ga Jehofa.—Bafilipi 4:6, 7.